Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: 2010. évi XVII. törvény 15. §-a alkot mány elle nességét és ex nunc hatályú megsemmisítését. Álláspontom szerint
Paragraph Index: 1157

(1) bekezdésébe foglalt jogbiztonság követelményének olyan súlyos sérelmét idézi elõ, amely gyakorlatilag a 2010. május 1-jén hatályba léptetendõ elsõ és második Könyv alkalmazását is teljesen elbizonytalaníthatja. E két könyv alkalmazása számos vonatkozásban elválaszthatatlan mind a régi Ptk., mind pedig a késõbb hatályba léptetendõ új Ptk. további könyveibe foglalt rendelkezésektõl. Ez pedig elsõdlegesen nem a „kellõ idõnek”, hanem egy – a vizsgált esetben – jogbizonytalanságot eredményezõ hatályba léptetési módnak lett az egyenes következménye. Hangsúlyozom azonban: nem önmagában a két- vagy többlépcsõs hatályba léptetési módszert tartom alkot mányelle nesnek, hanem az ilyen esetek közül csak azokat, amelyeknél nyilván valóan kimutatható a különbözõ idõpontokban hatályba léptetett rendelkezések közötti szoros összefüggés, kapcsolat. A jelen határozattal elbírált ügy kétséget kizáróan ilyen. Én tehát a kétlépcsõs hatályba léptetés alkot mány elle nességének megállapításánál megálltam volna, s nem vizsgáltam volna sem a kellõ idõ, sem pedig az in malam partem visszaható hatály kérdését. Magam egyébként mindkét vonatkozásban a többségi határozattól – ha egészében nem is, de részben mindenképpen – eltérõ álláspontot vallok. A következõkben ezt indokolom. II. A „kellõ felkészülési idõ” kérdése Álláspontom szerint helyes a többségi határozat kiindulópontja abban a tekintetben, hogy a kellõ felkészülési idõ szempontjából a 349/B/2001. AB határozatot tekinti precedensnek. E döntésében az Alkotmánybíróság az egyes építési jogok korlátozásával összefüggésben rámutatott, hogy a „Balaton üdülõkörzet területére regionális rendezési

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes